
ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

CONSILIUL LOCAL

HOTĂRÂREA NR. 142
din 24 septembrie 2026
privind aprobarea proiectului (faza S.F.) „Realizarea unei capacităţi noi de producţie a energiei electrice din surse regenerabile de energie solară pentru autoconsum la Spitalul Municipal Câmpulung Moldovenesc cu capacităţi de stocare a energiei electrice”, a indicatorilor tehnico-economici şi a cheltuielilor legate de proiect, în vederea depunerii spre finanţare în cadrul Fondului pentru Modernizare, Programul-cheie 1 - Surse regenerabile de energie şi stocarea energiei

Consiliul Local al municipiului Câmpulung Moldovenesc, întrunit în şedinţa ordinară din data de 24 septembrie 2026;


Având în vedere:

  -Referatul de aprobare a primarului municipiului Câmpulung Moldovenesc, înregistrat la nr. 32735 din 23.09.2026;

  -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc,  înregistrat la nr. 32736 din 23.09.2026;
  -Raportul de specialitate al Direcției economice din cadrul primăriei municipiului Câmpulung Moldovenesc,  înregistrat la nr. 32737 din 23.09.2026;
  -Raportul de specialitate Compartimentului juridic din cadrul primăriei municipiului Câmpulung Moldovenesc,  înregistrat la nr. 32741 din 23.09.2026;
  -Avizul Comisiei de specialitate a Consiliului Local;
  -Adresa 17842/10.09.2026 a Spitalului municipal Câmpulung Moldovenesc, înregistrată la nr. 31185/10.09.2026;

  -Prevederile art. 44 alin. (1)  din Legea nr. 273/2006 privind finanțele publice locale, cu modificările și completările ulterioare;
  -Prevederile art. 2 din Legea nr. 121/2014 privind eficiența energetică, cu modificările și completările ulterioare;

  -Prevederile Ordonanţei de urgenţă a Guvernului nr. 60/2022 privind stabilirea cadrului instituţional şi financiar de implementare şi gestionare a fondurilor alocate României prin Fondul pentru modernizare, precum şi pentru modificarea şi completarea unor acte normative;

  -Prevederile Strategiei Energetice a României 2025 - 2035, cu perspectiva anului 2050, aprobată prin H.G. nr. 1.491/2024;

  -Ghidul solicitantului privind Sprijinirea investiţiilor în noi capacităţi de producere a energiei electrice produsă din surse regenerabile de energie solară, cu capacități de stocare integrate, pentru autoconsum pentru entități publice, din cadrul „Programului-cheie 1” Surse regenerabile de energie și stocarea energiei din Fondul pentru Modernizare, aprobat prin OME nr. 1431/01.11.2023;

  -Prevederile Hotărârii Guvernului nr. 907 /2016 privind etapele de elaborare şi continutul cadru al documentatiilor tehnico-economice aferente obiectivelor/proiectelor de investitii finantate din fonduri publice;
În temeiul prevederilor art. 129 alin. (2) lit. b) și lit. d), alin. (4) lit. a), lit. d) și lit. g), alin. (7) lit. i) și lit. n), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art.1.Se aprobă proiectul „Realizarea unei capacităţi noi de producţie a energiei electrice din surse regenerabile de energie solară pentru autoconsum la Spitalul Municipal Câmpulung Moldovenesc cu capacităţi de stocare a energiei electrice”, având ca solicitant Spitalul Municipal Câmpulung Moldovenesc, în vederea depunerii spre finanţare în cadrul apelului de proiecte „Sprijinirea investiţiilor în noi capacităţi de producere a energiei electrice din surse regenerabile de energie solară pentru autoconsum, cu capacităţi de stocare integrate, pentru entităţi publice”, finanţat din Fondul pentru Modernizare, Programul-cheie 1 - Surse regenerabile de energie şi stocarea energiei.
Art.2.Se aprobă Studiul de fezabilitate elaborat de SERVELECT S.R.L. și indicatorii tehnico-economici ai proiectului prevăzut la art. 1, valoarea totală a investiţiei şi structura acesteia pe cheltuieli eligibile şi neeligibile, conform Anexei care face parte integrantă din prezenta hotărâre.
Art.3.Se aprobă ajutorul public nerambursabil solicitat prin proiect, în cuantum de 1.110.300,84 lei inclusiv TVA, rezultat prin aplicarea plafonului maxim de 900.000 euro/MW instalat, fără TVA, prevăzut de Ghidul solicitantului, raportat la capacitatea nou instalată prevăzută în Anexă.
Art.4.Se aprobă finanţarea din bugetul de venituri şi cheltuieli al Spitalului Municipal Câmpulung Moldovenesc a tuturor cheltuielilor din proiect, altele decât ajutorul public nerambursabil, în cuantum de  219,884.19 lei inclusiv TVA, sumă care cuprinde cheltuielile neeligibile ale proiectului şi partea din cheltuielile eligibile care depăşeşte plafonul prevăzut la art. 3.

Art.5.Se aprobă asigurarea din bugetul de venituri şi cheltuieli al Spitalului Municipal Câmpulung Moldovenesc a sumelor necesare acoperirii cheltuielilor conexe proiectului, precum şi a eventualelor cheltuieli suplimentare sau devenite neeligibile pe parcursul implementării, necesare finalizării proiectului în condiţiile stabilite prin Ghidul solicitantului şi prin contractul de finanţare.
Art.6.Se aprobă asigurarea resurselor financiare necesare implementării proiectului, în vederea efectuării plăţilor aferente cheltuielilor eligibile anterior rambursării sau decontării acestora de către autoritatea finanţatoare.
Art.7.Se desemnează domnul Adrian Cosinschi, Manager al Spitalului Municipal Câmpulung Moldovenesc în calitate de reprezentant legal al solicitantului, cu drept de a semna cererea de finanţare, declaraţiile-anexă la aceasta, contractul de finanţare şi orice alte documente aferente proiectului.
Art.8.Se desemnează domnul Adrian Cosinschi, Manager al Spitalului Municipal Câmpulung Moldovenesc, în calitate de responsabil pentru implementarea proiectului, care va asigura comunicarea în relaţia cu autoritatea finanţatoare.
Art.9.Spitalul Municipal Câmpulung Moldovenesc se obligă să menţină investiţia realizată prin proiect şi destinaţia acesteia pe întreaga perioadă de durabilitate prevăzută de Ghidul solicitantului, respectiv 5 ani de la data efectuării plăţii finale în cadrul proiectului, şi să asigure funcţionarea şi întreţinerea capacităţilor realizate.
Art.10.Managerul  Spitalului Municipal Câmpulung Moldovenesc va duce la îndeplinire prevederile prezentei hotărâri.

